Йосиф Бродски
Йосиф Александрович Бродски () е руски и американски поет, носител на Нобеловата награда за литература за 1987 г.

Биография 
Бродски е роден на 24 май 1940 г. в Ленинград, днес Санкт Петербург, в семейство на еврейски фотограф. В първите години от живота си той преживява обсадата на Ленинград. На 15 години напуска училище, работи на различни места, включително болница, морга, фабрика, корабен котел и геоложка експедиция.

Бродски научава английски и полски и развива задълбочен интерес към класическа философия, религия и митология, английска и американска поезия. Започва да пише стихове през 1957 г. Без формално образование, по-късно той признава, че е взимал книги отвсякъде, включително от изхвърлените на боклука. Младият Бродски е окуражаван и повлиян от Анна Ахматова, която нарича някои негови стихове „пленяващи“.

През 1964 г. той е обвинен от съветските власти в тунеядство и е осъден на пет години заточение, след което прекарва 18 месеца в Архангелска област. През 1965 г. присъдата му е намалена след протести на изявени литературни деятели.

Само четири стихотворения на Бродски са издадени в Съветския съюз, повечето му работи се появяват на Запад. На 4 юни 1972 г. Бродски е изгонен от страната и през 1977 г. става гражданин на САЩ. Преподава в Мичиганския университет, а по-късно е професор в Колумбийския университет, Ню Йорк. От 1986 г. е професор по литература в колежа „Маунт-Холиок“. Освен на руски той пише успешно стихове и на английски. През 1990 г. му е възстановено съветското гражданство. Бродски почива от инфаркт в Ню Йорк на 28 януари 1996 г. и е погребан във Венеция.

Произведения на английски

Поезия 
 A Part of Speech (1977)
 To Urania (1984)
 Воспоминание (1995)
 В следующий век (1995)
 Стакан с водой (1995)
 So Forth (1996)
 Collected Poems in English (2000)
 Nativity Poems (2001)

Есета 

 Less Than One (1986; По-малко от единица)
 Watermark (1992)
 On Grief and Reason (1996)
 Писателят в затвора (1996)

Пиеси 
 Marbles (1986)

На български 
 Изотникъде с любов. Стихотворения. Превод от руски Бойко Ламбовски. София: Анубис, 1994, 160 с.
 По-малко от единица. Превод от английски Валентин Кръстев. София: Факел експрес, 1997, 328 с.
 Соломон Волков, Разговори с Йосиф Бродски. Превод от руски Бойко Ламбовски. София: Факел експрес, 2000, 366 с.
 За скръбта и разума. Есета. София: Факел, 2003, 462 с.
 Отделяне от себе си. Интервюта. София: Факел експрес, 2006, 398 с.
 Самотни пътешествия. Есета. София: Факел, 2013, 324 с.

Бележки

Външни препратки 

  Petri Liukkonen, Подробна биобиблиография на Йосиф Бродски, Books and Writers (kirjasto.sci.fi). Архивирано
  Бродски на сайта на Нобеловите лауреати

 От него
 
 Стихотворения на Йосиф Бродски в Литернет
 Есета на Йосиф Бродски в Либерален преглед 
 Стихотворения на Йосиф Бродски в Литературен свят
 Стихотворения, превод от руски Георги Велчев, сп. „Простори“, март 2005
 „Голяма елегия – на Джон Дън“, превод от руски Асен Сираков
 „Посвещава се на Ялта“, превод от руски Асен Сираков, Факел, 12 декември 2016
 Избрани стихотворения в превод на Асен Сираков, Факел, 19 януари 2017
 „Одисей към Телемах“, превод от руски Елица Мавродинова, Откровения, 10 юли 2012
 „Еврейското гробище край Ленинград“, превод от руски Владимир Сабоурин, в блога му, 21 август 2014
 „Писателят в затвора“, есе , превод от руски Иван Тотоманов, сп. Факел, 2003, бр. 4.
 „Състоянието, което наричаме изгнание“ (есе от сборника „Самотни пътешествия“), превод от английски Александра Велева, Портал за култура, изкуство и общество, 21 ноември 2013
  Текстове и преводи на Бродски на сайта Lib.ru

 За него
 Кийт Гисън, „Йосиф Бродски и сполуките на нещастието“, електронно списание „Либерален преглед“, 21 май 2011
 Божидар Кунчев, „Йосиф Бродски: дълг и добродетели“, електронно списание „Свободата“, 14 декември 2011
 Иван Есенски, „Определение на забравата (Йосиф Бродски - съчинителят на света, поетът)“, в. „Литературен форум“, бр. 34 (475), 23 октомври 2001

Руски поети
Американски поети
Американски есеисти
Преводачи от руски език
Преводачи от английски език
Носители на Нобелова награда за литература
Руски нобелови лауреати
Мичигански университет
Съветски дисиденти
Почетни граждани на Санкт Петербург
Почетни граждани в Италия
Доктор хонорис кауза на Силезийския университет
Носители на ордена на Почетния легион
Евреи в СССР
Евреи в САЩ
Родени в Санкт Петербург
Починали в Ню Йорк
Починали от сърдечна недостатъчност